Regierungsbezirk Freiburg - Alemannische Wikipedia

# Regierungsbezirk Freiburg

### Us der alemannische Wikipedia, der freie Dialäkt-Enzyklopedy

Wappe | Karte
--- | ---
Basisdate
Bundesland: | Bade-Württeberg
Verwaltigssitz: | Friburg im Brisgau
Flächi: | 9.347 km²
Iwohner: | 2.185.027 (31. Dezember 2004)
Bevölchrigsdichti: | 234 Iwohner je km²
Bezirksgliderig: | 1 Stadtchreis un 9 Landchreise mit insgsamt 302 Gmeie
Regierigspräsidium
Regierigspräsident: | Dr. Sven von Ungern-Sternberg
Adress vu de Bezirksregierig: | Bissierstraße 7 79114 Freiburg
Website: | www.rp.baden-wuerttemberg.de
eMail-Adress: | poststelle@rpf.bwl.de
Charte

| Dialäkt: Markgräflerisch (Ebringe)

Dr Regierigsbezirk Friburg isch ein vu vier Regierigsbezirke im Bundesland Bade-Württeberg (Dytschland). Er stoht in dr Hierarchi zwische dr Landchreise einersits un dr Landesregierig andrersits.

## [ändere] Geographi

Dr Regierigsbezirk Friburg lit im Südweste vu Bade-Württeberg un het bis 31. Dezember 1972 Regierigsbezirk Südbade gheisse. Allerdings het er domols noch e andere Zueschnitt gha. Im Süde grenzt er an d'Schwyz, im Weste an s'Elsiss (Frankriich), im Norde an dr Regierigsbezirk Charlsrueh un im Oste an dr Regierigsbezirk Tübinge. In sinere hütige Usdähnig got er uf d'Verwaltigs- und Gebiitsreform vu anno 1973 zruck.

## [ändere] Gschichte

De Regierigsbezirk Friburg bestoht sit dr Bildig vum Südweststaat Bade-Württeberg anno 1952. Si Behörde, s'Regierigspräsidium, isch sit sällem Zittpunkt fer s'Gebiit vum ehemalige Bundesland Bade (Hauptstadt Friburg) zueständig gsi, wo nochem Zweite Weltchrieg us dr französische Bsatzigszone hervorgange isch. Dr Verwaltigsbezirk het doher zuenächst Regierigsbezirk Südbade gheisse.

Bi dr Gebiitsreform, wo zum 1. Jänner 1973 in Kraft trätte isch, sin Gebiite um Rastatt un Bade-Bade (an de Regierigsbezirk Charlsrueh) un Messchilche sowie Yberlinge (an dr Regierigsbezirk Tübinge) abträtte worre. Dodefir isch dr Zueständigkeitsberiich vum Regierigspräsidium Friburg ums Gebiit vu dr Landchreise Rottwil un Duttlinge usdähnt worre. Do d'Behörde sither au fer ehemols württebergische Gebiite zueständig isch, het mer dr Namme sinerzitt in Regierigsbezirk Friburg gänderet.

## [ändere] Organisation

Obersti Behörde isch s'Regierigspräsidium mit Sitz im Basler Hof z'Friburg im Brisgau. Chef vum Regierigspräsidium isch dr Regierigspräsident, wo als politischer Beamter vum Ministerpräsident ernennt wird.

D' Regierigspräsidente (sit 1967):

- 1967 - 1979: Dr. Hermann Person
- 1979 - 1991: Dr. Norbert Nothelfer
- 1991 - 1998: Dr. Conrad Schröder
- 1998 - 2007: Dr. Sven von Ungern-Sternberg

### [ändere] Ufgabe vum Regierigspräsidium

S'Regierigspräsidium isch fer d'Umsetzig vu dr gsetzliche Ufgabe un landespolitische Zile im Regierigsbezirk verantwortlich. Zue dr Ufgabe zelle insbesundere:

- Bauwese
- Gsundheitswese
- Landwirtschaft
- Ländlicher Ruum
- Läbensmiddelwese
- Ruumornig
- Sozialwese
- Styrig
- Strossewese
- Umweltschutz
- Verchehr
- Verwaltig
- Veterinärwese
- Wasserwirtschaft
- Wirtschaft

## [ändere] Verwaltigsgliderig

- Drei Regione
- Nün Landchreise un dr Stadtchreis Friburg
- 302 Städt un Gmeie, drunter ei Stadtchreis un 18 Grossi Chreisstädt

D'Regione mit ihrene Stadt- und Landchreise:

Region Hochrhi-Bodesee
  KN - Landchreis Konstanz
  LÖ - Landchreis Lörrch
  WT - Landchreis Waldshuet
Region Südlicher Oberrhi
  FR - Stadtchreis Friburg im Brisgau
  FR - Landchreis Brisgau-Hochschwarzwald
  EM - Landchreis Emmedinge
  OG - Ortenauchreis
Region Schwarzwald-Baar-Haiberg
  RW - Landchreis Rottwil
  VS - Schwarzwald-Baar-chreis
  TUT - Landchreis Duttlinge.

Die 18 Grosse Chreisstädt (understehn in dr Fachufsicht vum Regierigspräsidium):

1. Achere
2. Doneeschinge
3. Emmedinge
4. Kehl
5. Konstanz
6. Loahr
7. Lörrch
8. Oberkilche, sit 1. Jänner 2004
9. Offeburg
10. Radolfzell am Bodesee
11. Rhifelde (Bade)
12. Rottwil
13. Schramberg
14. Singe (Hohetwil
15. Duttlinge
16. Villinge-Schwennige
17. Waldshuet-Tinge
18. Wil am Rhi

Der Artikel basiert uf ´ra freie Ibersetzung vum Artikel „Regierungsbezirk Freiburg“ us dr dytsche Wikipedia.

Vun "http://als.wikipedia.org../../../r/e/g/Regierungsbezirk_Freiburg_be9f.html"

Kategorie: Artikel uf Markgräflerisch | Bade-Württeberg

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Català
- Deutsch
- English
- Esperanto
- Español
- Français
- Italiano
- 日本語
- Nederlands
- Polski
- Português
- Русский